Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
31 ส.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้เปิดตลาดโดดลงกว่า 6 จุด ก่อนค่อยๆขยับรีบาวด์ขึ้นมาปิดภาคเช้าที่ 1,719.74 จุด ปรับช่วงลบลดลงเหลือ 0.69 จุด ด้วยมูลค่าซื้อขายราว 1.91 หมื่นล้านบาท ทั้งนี้ ตลาดเจอแรงขายจากสองกลุ่มหลักได้แก่ กลุ่มพาณิชย์ (COMM) และกลุ่มธนาคาร (BANK) โดยที่มีแรงซื้อกลุ่มพลังงาน (ENERG) ช่วยประคอง
มุมมองตลาดช่วงบ่าย: กราฟรายวัน ทางเทคนิคแม้ดัชนียังเลี้ยงตัวเหนือ Uptrend Line ได้อยู่ แต่การเจอแรงขายแนวต้านวานนี้ ทำให้เราต้องจับการพักตัว ซึ่งถ้าหากหลุดเส้น Uptrend ดังกล่าว มีโอกาสที่ดัชนีจะพักตัวลงลึก ประกอบกับสัญญาณจาก Modified Stochastic เริ่มปรับตัวลงจาก Oversold Zone พร้อมทำสัญญาณ Bearish Divergence ทำให้เรามองว่าช่วงสั้นดัชนี SET เสี่ยงพักตัว มองกรอบเคลื่อนไหวที่ 1,706-1,729 จุด
กลยุทธ์ในช่วงบ่าย: นักเก็งกำไร กรณีมีหุ้นถือต่อ กรณีไม่มีหุ้นเข้าเก็งกำไรเมื่อยื้นแนวรับ EMA 200 วัน แถว 1,706 จุด เพื่อคาดหวังกลับทดสอบแนวต้าน 1,729 จุด พร้อมกับตั้ง Stop Loss หากปิดหลุดต่ำกว่าแนวรับดังกล่าว
Point of View
หุ้นทรงตั้งลำสวย!
เลือก HANA หลังจากราคายืนเหนือเส้นค่าเฉลี่ยเคลื่อนที่ 75 วันได้ ราคาเริ่มสร้างแนวโน้มของการขึ้นรอบใหม่ ขยับทำ Higher Low และ Higher High ประกอบกับเครื่องมือ MACD เลี้ยงตัวเหนือเส้นศูนย์ต่อเนื่อง ชี้ทิศทางของโมเมนตัมยังเป็นบวก ลุ้นดีดตัวไปต่อ คาดหวังทดสอบแนวต้านแถว 41.00 บ.